टेक्सास में गर्भपात प्रतिबंध के बाद अमेरिका में आक्रोश
डेमोक्रेटिक पार्टी और राष्ट्रपति जो बाइडेन ने टेक्सास के गर्भपात प्रतिबंध का विरोध करने की इच्छा व्यक्त की है। हाउस ऑफ रिप्रेजेंटेटिव की स्पीकर नैन्सी पेलोसी ने प्रेस से बात करते हुए गुरुवार 2 सितंबर को कहा कि ये सदन चर्चा करेगा और कानून पर मतदान करेगा जो राज्यों को टेक्सास गर्भपात प्रतिबंध जैसे कानूनों को लागू करने से रोकेगा।
अमेरिका के सुप्रीम कोर्ट ने बुधवार 1 सितंबर को टेक्सास राज्य द्वारा हाल ही में पारित एक अत्यधिक विवादास्पद गर्भपात विरोधी कानून को अवरुद्ध करने के लिए दायर एक याचिका को खारिज कर दिया। सुप्रीम कोर्ट में कन्जर्वेटिव मेजोरिटी द्वारा 5 -4 वोट से निर्णय लिया गया जिसे महिलाओं अधिकार आंदोलनों और प्रजनन अधिकार कार्यकर्ताओं द्वारा निंदा की गई है क्योंकि इसने 1973 के रो बनाम वेडे के आदेश द्वारा हुई महत्वपूर्ण प्रगति को नजरअंदाज कर दिया है।
टेक्सास के इस हर्टबीट बिल पर मई 2021 में हस्ताक्षर किया गया था और फौरन ही रिप्रोडक्टिव राइट्स एडवोकेसी ग्रुप जैसे नेशनल लैटिना इंस्टीट्यूट फॉर रिप्रोडक्टिव जस्टिस, सेंटर फॉर रिप्रोडक्टिव राइट्स और अन्य संगठनों द्वारा इसे चुनौती दी गई। टेक्सास इस तरह के कानून को पारित करने वाला पहला राज्य नहीं है। 13 अन्य राज्यों ने 2013 के बाद से इसी तरह के कानून पारित किए हैं जिसे रो बनाम वेडे द्वारा दिए आदेश के तहत संघीय अदालत द्वारा रोक दिया गया।
बलात्कार, अनाचार या चिकित्सीय आपात स्थितियों को छोड़कर ये कानून पहले छह हफ्तों के भीतर गर्भावस्था को समाप्त करने के लिए कानूनी रूप से स्वीकार्य मार्ग को सीमित करके सभी गर्भपात को प्रभावी ढंग से प्रतिबंधित करता है। चूंकि ज्यादातर महिलाओं को छह सप्ताह के भीतर शायद ही कभी महसूस होता है कि वे गर्भवती हैं ऐसे में ये कानून कानूनी गर्भपात के लिए लगभग सभी उपलब्ध विकल्पों को प्रभावी ढंग से समाप्त कर देता है। नए कानून में डॉक्टरों और गर्भपात सेवा प्रदाताओं को भ्रूण में हृदय संबंधी गतिविधि की जांच करने और स्पष्ट होने पर गर्भपात पर रोक लगाने की भी आवश्यकता है। हृदय संबंधी गतिविधि की जांच के चलते इस कानून का नाम "हर्टबीट बिल" रखा गया।
पार्टी फॉर सोशलिज्म एंड लिबरेशन (पीएसएल) से जुड़े एक प्रकाशन ब्रेकिंग द चेन्स के अनुसार ये नया कानून सरकार के माध्यम से आपराधिक अदालतों के बजाय नागरिकों द्वारा दायर मुकदमों के माध्यम से नागरिक अदालतों पर कानून लागू करने का बोझ भी डालेगा। ब्रेकिंग द चेन्स ने कहा, "यह राज्य को कानूनी दोष से बचने की अनुमति देता है"।
ये कानून नागरिकों को गर्भपात सेवा प्रदाताओं या कोई ऐसा व्यक्ति के बारे में रिपोर्ट करने को प्रोत्साहित करता है जिसके बारे में माना जाता है कि उसने गर्भपात के लिए मदद की होगी। ऐसे नागरिक को 10,000 अमेरिकी डॉलर का इनाम देने की व्यवस्था है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva